Beweeg mense - www.bybelkennis.co.za
Tydens die Amerikaanse burgeroorlog kom 'n bewonderaar by Abraham Lincoln en sê: "Almal stem saam dat die welstand van die volk van God en van u afhang." Dan Lincoln se antwoord:"You are half right." Lincoln besef dat die toekoms van die volk in die hande van Iemand wat veel groter as hy was, is. Ja, hy het 'n belangrike taak gehad om te doen, maar die toekoms van die volk kon hy nie bepaal nie.
Lincoln, soos elkeen wat in 'n bediening werk, besef dat die gang van die mens se gebeure bepaal word deur 'n krag wat veel groter as hy is. Geen geestelike oorwinning kan net met menslike pogings behaal word nie. Mense kan nie transformasie van lewens produseer nie. Maak nie saak hoe talentvol of kreatief ons is nie, ons kan dit nie doen nie. Ons kan 'n deel tot die proses bydra, maar sonder God gebeur daar niks nie.
Nie met mag en krag sal jy slaag nie, maar deur die Gees, sê die Here die Almagtige (Sagaria 4:6). As ons in die krag van die Gees loop, dra God ons. Maak nie saak wat die omstandighede is nie, maak nie saak hoe swak ons is nie, 'n krag veel groter as onsself dra ons.